google/wiki40b huggingface dataset:
Colombe

Poloha

Obec má rozlohu 13,23 km². Najvyšší bod je položený 738 m n. m. a najnižší bod 448 m n. m.

Obyvateľstvo

Počet obyvateľov obce je 1 427 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Kamakura (album)

Zoznam skladieb

1. „Úvod“ (Andrej Šeban, Oskar Rózsa, Marcel Buntaj)
2. „Groove“ (Andrej Šeban, Oskar Rózsa, Marcel Buntaj)
3. „Nemáme Názov“ (Andrej Šeban, Oskar Rózsa, Marcel Buntaj)
4. „Funky“ (Andrej Šeban, Oskar Rózsa, Marcel Buntaj)
5. „Kamakura“ (Andrej Šeban, Oskar Rózsa, Marcel Buntaj)
6. „Úspešne“ (Andrej Šeban, Oskar Rózsa, Marcel Buntaj)
2. časť
7. „Majstri“ (Andrej Šeban, Oskar Rózsa, Marcel Buntaj)
8. „Fast“ (Andrej Šeban, Oskar Rózsa, Marcel Buntaj)
9. „Pohoda“ (Andrej Šeban, Oskar Rózsa, Marcel Buntaj)
10. "adohoP"
11. "Predel"
12. "Silná Hudba"
3. časť
14. "Dlhá s nejasným koncom"
Dienne

Poloha

Obec má rozlohu 46,33 km². Najvyšší bod je položený 1 561 m n. m. a najnižší bod 1 015 m n. m.

Obyvateľstvo

Počet obyvateľov obce je 264 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Tomblaine (obec)

Poloha

Obec má rozlohu 5,55 km². Najvyšší bod je položený 241 m n. m. a najnižší bod 193 m n. m.

Obyvateľstvo

Počet obyvateľov obce je 7 661 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Hyperméstra (dcéra Danaa)

Hyperméstra alebo Hypermnéstra (starogr. Ὑπερμήστρα - Hyperméstra alebo Ὑπερμνήστρα – Hypermnéstra ; lat. Hypermestra) je v gréckej mytológii dcéra Elefantidy a jej manžela Danaa, kráľa v Líbyi a neskôr v Argu.
Bola najmladšia z Danaíd, päťdesiatich dcér kráľa Danaa. Keď jej strýko Aigyptos chcel násilím oženiť svojich päťdesiat synov s päťdesiatimi Danaidami, aby rozšíril svoje územie a moc, otec Danaos nariadil svojim dcéram, aby počas svadobnej noci každá svojho ženícha zavraždila. Poslúchli všetky, okrem Hypermnéstry. Tá sa do svojho ženícha Lynkea zamilovala a zachránila ho pred smrťou. Jej sestry neunikli spravodlivému trestu. Bohovia ich potrestali tým, že musia v podsvetí večne naberať vodu do deravého suda.
Hypermnéstru za zradu jej otec nechal postaviť pred súd, ale bola oslobodená. Za Lynkea sa potom vydala a mali šťastné manželstvo. Lynkeus sa stal Danaovým nástupcom na argejském kráľovskom tróne. Z ich rodu sa neskôr narodili hrdinovia Perseus a Herakles.
Štefan Oľha

Životopis

Študoval na strednej priemyselnej škole drevárskej a v roku 1959 absolvoval Filologickú fakultu Vysokej školy pedagogickej v Prešove, kde študoval odbor slovenčina – dejepis. Po skončení vysokej školy pracoval v programovom oddelení Krajského filmového podniku v Prešove, v rokoch 1960 – 1963 bol redaktorom literárnej redakcie Slovenského rozhlasu v Košiciach, v roku 1963 pracoval v Solivare Prešov, v rokoch 1964 – 1968 pôsobil ako redaktor a vedúci redaktor podnikového časopisu Naše Chemko, v rokoch 1968 – 1972 bol vedúcim Redakcie zábavy Slovenskej televízie v Košiciach. V čase normalizácie ho prepustili z televízie, v rokoch 1972 – 1990 pracoval ako referent podniku Výstavníctvo v Košiciach, po roku 1989 bol plne rehabilitovaný. V roku 1990 pracoval ako vedúci redaktor programu Slovenská televízia v Košiciach a od roku 1995 bol riaditeľom košického štúdia Slovenskej televízie. Istý čas bol tiež dramaturgom Malého divadelného štúdia v Košiciach.

Tvorba

Knižne debutoval v roku 1967 dokumentárnou knihou Stopy. Vo svojej tvorbe sa venoval hlavne písaniu literatúry faktu. Vo svojich dielach písal najmä o alkoholizme, predčasnom sexuálnom živote mladých ľudí, nezrelých manželstvách, problémoch s drogami, živote v liečebniach a o mnohých ďalších témach. Okrem literatúry faktu sa venoval tiež písaniu dramatických diel pre televíziu (televízne inscenácie) a predlôh pre dokumentárne filmy. Pravidelne spolupracoval s rozhlasom a redakciami slovenských periodík.
Rajecká Lesná

Polohopis

Obec leží v južnej časti Rajeckej kotliny, na západnom úpätí Lúčanskej Malej Fatry. Zástavba prebieha v údolí riečky Lesnianky, pravostranného prítoku Rajčanky, miestna časť Trstená sa rozkladá na opačnom, ľavom brehu Rajčanky, asi 0,5 km severozápadne. Medzi oboma časťami vedie okrajom obce spojnica Žiliny a Prievidze, cesta cesta I/64, z ktorej odbočuje cesta III. triedy 2111, obsluhujúca jej územie. Asfaltová cesta vedie až do rekreačnej lokality Žiar v Rajeckolesnianskej doline, poľnou cestou je dostupná aj susedná obec Ďurčiná. Na západnom okraji obce je vybudovaný výrobný závod spoločnosti Kofola.

Dejiny

Najstaršia dochovaná písomná zmienka o osade „Friwald“ pochádza z listiny Stibora zo Stiboríc, ktorý v roku 1413 udelil v nej za verné služby dedičné richtárstvo Michalovi Valachovi. Keďže urbársky súpis Lietavského panstva Frivald v roku 1393 nespomína, vznik obce sa datuje medzi roky na prelome 14. a 15. storočia. Z názvu obce, pochádzajúceho z nemeckého „Freidwald“ (slobodný les alebo voľný les), možno usudzovať, že okolie bolo lesnatým územím bez zaťaženia platiť nejaké poplatky. Z roku 1536 pochádza zmienka o spustošení a vypálení obce cisárskym vojskom, ktoré obsadilo časť severozápadného Slovenska. V roku 1587 vydal Juraj Turzo darovaciu listinu pre Jána Frivaldského, ktorému potvrdil získanie dedičného richtárstva vo Frivalde, keďže rod Michala Valacha vymrel po meči. Lietavskému panstvu patrilo toto územie do roku 1626, kedy ho získala rodina Turzovcov, Frivaldskí si udržali dedičné richtárstvo až do zrušenia tohto inštitútu v 18. storočí. 
Frivald je v písomnostiach hojne uvádzaný hneď po Rajci, čo napovedá o jeho význame. Kánonická vizitácia zo 17. storočia zaraďuje osadu Frivald medzi malé sídla, obkolesenú hustým lesom a prístupnú úzkou cestou. V roku 1625 tu vlastnili synovia Jána Frivaldského mlyn, pílu a sladovňu, od roku 1604 v osade stál majer, ktorý v roku 1627 získal od Turzovcov rod Révajovcov. V roku 1720 žilo vo Frivalde 18 roľníkov a v roku 1864 63 zemanov.
Odľahlá poloha obce spôsobovala pomalé prenikanie novodobých výdobytkov, aj preto sa zachovalo viacero dreveníc a najmä tradície. V súčasnosti je však už aj Frivald, medzičasom premenovaný na Rajeckú Lesnú, pomerne modernou obcou s rozvíjajúcim sa cestovným ruchom. Okrem turistov sem návštevníkov láka unikátny Slovenský betlehem a Bazilika Narodenia Panny Márie so sochou Frivaldskej Panny Márie zo 16. storočia. Frivald je významným pútnickým miestom, čomu slúž aj kalvária s krížovou cestou. Pôvodne stál v obci stredoveký kostolík z konca 13. storočia, z ktorého sa zachovala už len svätyňa.
Kostihoj hľuznatý

Kostihoj hľuznatý (lat. Symphytum tuberosum) je liečivá rastlina z čeľade borákovité (Boraginaceae).
Amazonsaurus

Opis

Amazonsaurus predstavoval dlhokrkého štvornohého dinosaura s malou hlavou a dlhým chvostom. Napriek tomu, že veľkosťou prekonal najväčšie dnešné suchozemské živočíchy – slony africké, patril medzi najmenšie známe sauropody (nerátajúc veľmi primitívne a trpaslíčie formy).

Spôsob života

Sedimenty, v ktorých boli nájdene pozostatky amazonsaura naznačujú, že žil v záplavových nížinách v blízkosti riečnej delty. Podobne ako iní jeho príbuzní, Amazonsaurus bol prispôsobený na spásanie nízkych až prízemných rastlín. Hoci mal krk ohybný smerom do strán, dokázal ho len veľmi obmedzene vztyčovať smerom hore, nad úroveň pliec. Vzhľadom na malú veľkosť amanzosaura je pravdepodobné, že žil podobne ako viaceré iné sauropody v čriedách.

Systematika

S bližším zaradením Amazonsaura sú problémy. Salgado a kol. v ich štúdii z roku 2004 ukázali, že bol vyspelejší než Rebbachisauridae, ale primitívnejší než Dicraeosauridae a Diplodocidae. Patril tak do nadčeľade Diplodocoidea s neistým bližším príbuzenstvom. Objavujú sa však názory, že môže predstavovať primitívneho zástupcu Dicraeosauridae.
Crépy (Aisne)

Poloha

Obec má rozlohu 27,7 km². Najvyšší bod je položený 183 m n. m. a najnižší bod 63 m n. m.

Obyvateľstvo

Počet obyvateľov obce je 1 872 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Kristína Španielska

Detstvo

Kristína je druhorodenou dcérou bývalého španielskeho kráľa Juana Carlosa I. a jeho manželky, dcéry gréckeho kráľa Pavla I., Žofie Gréckej.

Vzdelanie

Infantka Kristína absolvovala stredoškolské štúdium na Santa María del Camino a promovala na madridskej Univerzite Complutense v roku 1989, kde získala diplom z politických vied. Následne pokračovala v štúdiu na Newyorkskej univerzite, kde získala diplom z medzinárodných vzťahov v roku 1990. Praktické skúsenosti získala prácou pre UNESCO v Paríži. Plynule ovláda španielčinu, katalánčinu, angličtinu a gréčtinu.

Súkromie

Infantka Kristína sa vydala za profesionálneho hráča hádzanárskeho tímu FC Barcelona Iñakiho Urdangarína v Barcelone 4. októbra 1997 a jej otec, španielsky kráľ Juan Carlos im udelil doživotný titul vojvodu a vojvodkyne z Palmy de Mallorca. V rokoch 2009 - 2012 žili vo Washingtone, kde jej manžel pracoval pre spoločnosť Telefónica.
Sherlock Holmes

Charakteristika

Sherlock Holmes je jeden z najslávnejších fiktívnych detektívov na svete. Mal brata Mycrofta. Býval na Baker Street 221b v Londýne s doktorom Watsonom. Neskôr sa Watson od neho odsťahoval k manželke Mary Morstanovej. Holmes mal všestranné záujmy, napr. hru na husliach, chemické pokusy, streľbu z revolvera a box. Podľa Watsona bol 180 cm vysoký, chudý, mal prenikavé oči a tenký orlí nos. Známy je tiež svojou fajkou a cestovnou čiapkou s dvomi šiltmi. Jeho úhlavný nepriateľ bol profesor Moriarty. Ten sa objavil v príbehoch Posledný problém (1893) a Údolie hrôzy (1915).

Sherlock Holmes vo filme

William Gillette (1853 – 1937) bol prvý herec, ktorý preslávil postavu Sherlocka Holmesa. V priebehu svojej kariéry stvárnil rolu slávneho detektíva pravdepodobne 1400-krát.
Prvým farebným filmom o Holmesovi bol Pes baskervillský (1959) v réžii Terenca Fishera.
Známym predstaviteľom Sherlocka Holmesa je aj Jeremy Brett, ktorý detektíva stvárnil v mnohých televíznych epizódach v seriáli Sherlock Holmes natáčaných v rokoch 1984 – 1994.
Najnovším Holmesom vo filme je Robert Downey Jr. vo filmoch režiséra Guya Ritchieho Sherlock Holmes z roku 2009 a Sherlock Holmes: Hra tieňov z roku 2011.
Televízia BBC uviedla v roku 2010 svoj vlastný seriál Sherlock, ktorý známeho detektíva preniesol do súčasnej modernej doby. Holmesa stvárňuje Benedict Cumberbatch, Watsona Martin Freeman. Seriál má zatiaľ trinásť 90-minútových epizód.
Razer

História

Spoločnosť Razer a jej začiatky siahajú už v roku 1998, kde vystupovala, len ako dćerska spoločnosť Kärna LLC, ktorá bola založená na predaji a vývoji špičkovej počítačovej hernej myši – Boomslang, ktorá bola zameraná pre hráčov. Kärna zanikla v roku 2000 kvôli finančným problémom. Súčasná firma Razer bola založená až v roku 2005 Min-Liang Tan-om, absolventom Singapurskej NUS ako mozgom spoločnosti a Robertom Krakoff-om po tom, ako získal práva na značku Razer.
Na výstave Consumer Electronics Show v roku 2011, Razer predstavil Razer Switchblade, prototyp ručného herného zariadenia.
Na výstave Consumer Electronics Show v roku 2013, už Razer predstavil svoj herný tableto-počítač Razer Blade, ktorý bol predtým známy ako Project Fiola. Tablet používal operačný systém Windows 8. Celý tablet je navrhnutý so zámerom na používanie pre hráčov.
V máji roku 2013 Razer odhalil 14-palcový Razer Blade a 17-palcový Razer Blade Pro notebooky s procesormi štvrtej generácie od firmy Intel. Notebook Razer Blade (14-palcový) bol prezentovaný a neskôr aj známy ako ten najtenší herný notebook na svete, ktorý vážil iba 1,85 kilogramov. Razer Blade Pro bol zatiaľ vybavený zabudovaným LCD displejom Switchblade.
Na výstave Consumer Electronics Show v roku 2014, Razer odhalil Project Christine, modulárny herný počítač. Každá z vrstiev na počítači je diskrétna súčasť – procesor, GPU, pevný disk, pamäť – ktorá sa jednoducho zapojí do centrálnej chrbtice. Po zasunutí, Project Christine automaticky synchronizuje novo pridané moduly prostredníctvom PCI-Express (rovnakej sériovej zbernice, ktorú momentálne používajú diskrétne grafické karty a ostatné súčasti).
V júli roku 2015 spoločnosť Razer oznámila, že odkúpi softvérovú divíziu spoločnosti Ouya zameraná na videohry.
Na výstave Consumer Electronics Show v roku 2016, bol Razer vybraný ako víťaz v People’s Choice za svoj Razer Blade Stealth Ultrabook.
V októbri roku 2016 spoločnosť Razer kúpila spoločnosť THX.
Na výstave Consumet Electronics Show v roku 2017, Razer odhalil Project Valerie, notebook s trojitým displejom a Project Ariana, projektor, ktorý je navrhnutý tak, aby dokázal premietať realitu do priestoru miestnosti.
V januári 2017 odkúpil Razer spoločnosť Nextbit, pôvodne ako startup zameraný na mobilné telefóny.
V júli roku 2017 spoločnosť Razer podala verejnú ponuku v HongKongu. V októbri toho istého roku bolo potvrdené, že spoločnosť plánuje ponúknuť 1 063 600 000 akcií v rozmedzí 0,38$ do 0,51$. 14. novembra bol oficiálne zaradený do Honkongskej burzy s cennými papierami, pod kódom 1337.
V novembri 2017 spoločnosť Razer odhalila svoj prvý mobilný telefón Razer Phone.
V apríli 2018 spoločnosť Razer oznámila, že plánuje plne získať platobnú platformu MOL, za približne 61 miliónov dolárov.

Produkty

Súčasný sortiment firmy obsahuje herné myši, klávesnice, herné audio a herné plochy.
Všetky výrobky Razer sú pomenované po dravých alebo jedovatých zvieratách, od hadov (počítačové myši), hmyz (podložky pod myš), pavúkov (klávesnice), cez morské živočíchy (audio) po mačkovité šelmy (konzoly a periférne zariadenia). Jedinou výnimkou je Blade Razer laptop.
Saint-Laurent-des-Combes (Charente)

Poloha

Obec má rozlohu 7,67 km². Najvyšší bod je položený 174 m n. m. a najnižší bod 74 m n. m.

Obyvateľstvo

Počet obyvateľov obce je 96 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Nižné Spišské pleso

Názov

Názov Päť Spišských plies, do skupiny, ktorých patrí toto pleso, vystihuje počet plies, ktoré vytvárajú výraznú skupinu a určujú ich polohu na území historickej Spišskej župy.
Martin Bujna

Životopis

Narodil sa v rodine Jána Bujnu a jeho manželky Márie rodenej Loischovej. Študoval na gymnáziu v Banskej Bystrici a v Banskej Štiavnici. Teológiu študoval vo Viedni a Bazileji. V rokoch 1870 – 1871 pôsobil ako evanjelický kaplán a administrátor, v rokoch 1871 – 1921 ako farár v Pukanci a od roku 1919 bol hontianskym seniorom. 
Počas štúdií v Banskej Štiavnici bol členom študentského spolku Slovenské kolo. Bol úspešným v boji proti pomaďarčeniu cirkevnej školy v Pukanci, keď z príspevkov občanov postavil novú budovu školy. Podporoval rozvoj slovenského národného školstva, organizoval zbierky na založenie sirotincov v Modre a v Liptovskom Mikuláši. 
V rámci nedeľnej školy a vzdelávacieho spolku sa venuje ľudovýchove.

Tvorba

Už počas stredoškolských štúdií písal básne, ktoré uverejnil (pod menom Vlastimil) v študentskom časopise Sitno, ktorého spoluredaktorom bol v rokoch 1865 – 1866. Neskôr sa venoval väčšinou cirkevným a spoločenským problémom. Je autorom práce o problémoch cirkevného školstva Eben-Ezer (1901) a príručky pre vysťahovalcov. Voľne interpretoval nábožensko-didaktické rozprávania. Prispieval do novín a časopisov Korouhev na Sionu, Svědectví víry, Cirkevné listy, Obzor, Orol, Tranovského evanjelický kalendár, Národné noviny a tiež do krajanských časopisov a kalendárov v USA. Písal aj básne a texty piesní k cirkevným slávnostiam. Dojmy z pobytu vo Švajčiarku opísal v cestopisnej črte Výlet na Švajčiarske Alpy, ktorú uverejnil časopis Orol v roku 1875.
Sauveterre-de-Comminges

Poloha

Obec má rozlohu 30,52 km². Najvyšší bod je položený 1 031 m n. m. a najnižší bod 407 m n. m.

Obyvateľstvo

Počet obyvateľov obce je 721 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Arles

Poloha

Mesto má rozlohu 758,93 km². Najvyšší bod je položený 57 m n. m. a najnižší bod 0 m n. m.

Dejiny

V staroveku sa Arles nazývalo Arelas alebo Arelate. Mesto založili Galovia v mieste ligúrskeho sídla Theline. Gaius Iulius Caesar ho v roku 46 pred Kr. povýšil na rímsku vojenskú kolóniu Colonia Julia Paterna Arelate Sextanorum. Mesto skoro získalo veľký význam a súťažilo s Marseille o prestíž v obchode. Najviac sa mesto rozvíjalo za cisára Konštantína, ktorý Arles zväčšil a skrášlil a do mena pridal Constantina. Od roku 395 sa stal hlavným mestom Galie. V roku 402 potom bola Praefectura Galliarum, najvyšší úrad Západorímskej ríše, presunutá z Trieru do Arles.
V 3. storočí sa Arles stalo sídlom biskupa, v roku 400 arcibiskupa. Ako významné obchodné centrum bolo miesto niekoľkokrát dobyté a zničené Vizigótmi a Saracénmi. Od roku 536 patrilo mesto Franskej ríši, od roku 879 bolo Arles hlavným mestom Kráľovstva Burgundského.

Obyvateľstvo

Počet obyvateľov je 52 979 obyvateľov (2009).
Nasledujúci graf zobrazuje vývoj počtu obyvateľov.
Divá kačica (hviezdokopa)

Všeobecné informácie

Hviezdokopa Divá kačica je jednou z najbohatších a najkompaktnejších známych otvorených hviezdokôp. Obsahuje približne 2 900 hviezd. Nachádza sa necelé 2° juhovýchodne od hviezdy beta Scuti. Má vejárovitý tvar a asi 500 z hviezd v nej je jasnejších ako 14. magnitúda a najjasnejšie z nich dosahujú 8. magnitúdu, takže sa náznakovo dá objaviť aj poľným ďalekohľadom, ale v plnej kráse ju uvidíme až pomocou malého hvezdárskeho ďalekohľadu. Primerane výkonný ďalekohľad rozlíši aj jednotlivé hviezdy. M 11 sa na rozdiel od mnohých iných otvorených hviezdokôp javí ako pomerne kompaktná. Pri letmom pohľade pripomína nahustenú guľovú kopu, rozloženú na jednotlivé hviezdy. Priemerná priestorová hustota hviezd je 1 200-krát a v najhustejších častiach dokonca 10 000-krát väčšia ako v okolí Slnka  Jej vzdialenosť je asi 5 700 svetelných rokov, uhlový priemer 14´, skutočný priemer je 25 ly a jej vek asi 250 až 300 miliónov rokov.
Pontifikát

Pontifikát vyjadruje úrad a hodnosť pápeža a zároveň označuje aj dĺžku a historické obdobie, kedy vykonává svoj úrad , je najvyšším pontifikom katolíckej cirkvi. Toto obdobie má premenlivú dĺžku, ktorá sa u každého jednotlivého Svätého otca odlišuje.
Neodým

Výstrahy

Neodýmový kovový prach je nebezpečný pre vznetlivosť a explozívnosť.
Neodýmové zlúčeniny ako všetky kovy vzácnych zemín sú málo až stredne toxické, ale jeho toxicita nebola kompletne preskúmaná. Neodýmový prach a soli sú veľmi dráždivé pre oči a sliznice a stredne dráždivé pre pokožku. Dýchanie prachu môže navodiť pľúcnu embóliu a akumulovaná expozícia ničí pečeň.
Saint-Martial-de-Vitaterne

Poloha

Obec má rozlohu 2,78 km². Najvyšší bod je položený 87 m n. m. a najnižší bod 39 m n. m.

Obyvateľstvo

Počet obyvateľov obce je 577 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Adamantán

Charakteristika

Adamantán je tuhá kryštalická látka. Je bezfarebná a zapácha ako gáfor.
Má vysokú teplotu topenia (268 °C). Je nepatrne rozpustný vo vode a je veľmi stabilný vďaka svojej stoličkovej konformácii.
Stavba molekuly sa zhoduje s kryštalickou mriežkou diamantu.

Výroba a význam

Dá sa pripraviť z cyklopentadiénu. Jeho deriváty sa využívajú pri výrobe liekov a aj v polyméroch, ktorým dodáva jeho špecifické vlastnosti.
Saint-Martial-de-Mirambeau

Poloha

Obec má rozlohu 9,08 km². Najvyšší bod je položený 94 m n. m. a najnižší bod 8 m n. m.

Obyvateľstvo

Počet obyvateľov obce je 224 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Hoštinský potok

Prameň

Pramení v Javorníkoch, v geomorfologickom podcelku Nízke Javorníky, juhojuhovýchodne od kóty 638,9 m, v lokalite Ohrebielko v nadmorskej výške približne 490 m n. m.
Krytosemenné rastliny

Životný cyklus

V semene krytosemennej rastliny je uložené embryo. Za vhodných podmienok začne semeno klíčiť a vyrastá z neho diploidný sporofyt. V prvom štádiu vývoja klíčiaceho semena sa objavujú klíčne listy, ktorých počet býva niekedy použitý ako základ klasifikácie krytosemenných rastlín (na jedno- a dvojklíčnolistové rastliny). 
V čase pohlavnej dospelosti sa na rastline, sporofyte, utvoria kvety. Zrastením viacerých samičích pohlavných orgánov - výtrusníc -  vzniká vajíčko (prostredná výtrusnica) a vajíčkové obaly (ostatné výtrusnice). Obaly vajíčka - integumenty - sú dva, vzácnejšie jeden, a obrastajú celé vajíčko. Na vrchole však zostáva nezrastený otvor - peľový vchod. Vajíčko je chránené plodolistami, ktoré niekedy zrastajú a vytvárajú piestik. V jednom piestiku sa môže nachádzať aj viac vajíčok. Vajíčka sú spojené s tzv. placentou vajíčkovou šnúrou. 
V mnohobunkovom vajíčku vzniká jedna veľká bunka - materská bunka zárodočného mieška. Tá vstupuje do redukčného (meiotického) delenia, po ktorom vzniknú 4 haploidné bunky. Tri z nich zaniknú, štvrtá, sa nazýva jednobunkový mladý zárodočný miešok. V ňom prebehnú 3 mitotické delenia a vznikne tak 8-jadrový 7-bunkový útvar. V jeho strede vzniká diploidné centrálne jadro, k hornému koncu útvaru sa premiestni vajcová bunka - ooseféra. Ostatné bunky sa rozdeľujú na synergidy a antipódy. 
Samčie pohlavné orgány sú tyčinky. V tyčinkách vznikajú peľové komôrky a v nich peľové zrnká. V čase zrelosti sa peľové zrnká skladajú z jednej vegetatívnej a jednej generatívnej bunky, alebo z jednej vegetatívnej a dvoch generatívnych buniek. Peľové zrnko sa musí nejakým spôsobom dostať na bliznu piestika (za pomoci vetra, živočíchov...). Tento proces na nazýva opelenie. Na blizne začne peľové zrnko klíčiť a vzniká peľové vrecúško. To preniká až k vajíčku. Jedna generatívna bunka oplodní vajcovú bunku, z nej vznikne zygota a postupným mitotickým delením zárodok budúcej rastliny (embryo). Druhá generatívna bunka oplodní centrálne jadro, ktoré je však už pred oplodnením diplodiné, preto oplodnením vzniká triploidná bunka, z ktorej sa utvorí triploidný tzv. sekundárny endosperm. Vajíčko sa postupne zmení na semeno a plodolisty na oplodie. Antipódy a synergidy zaniknú. Blizna a čnelka a nepodieľajú na vzniku plodu a väčšinou tiež zaniknú.
Michalovský bridžový klub

Hráči klubu

Klub má 40 registrovaných členov. Členmi klubu je aj niekoľko ukrajinských hráčov, ktorí za klub hrávajú od roku 2012 v družstve Légia Michalovce, kedy prvýkrát nastúpili do 2. slovenskej bridžovej ligy, už pri prvom pokuse postúpili do 1. ligy. V roku 2014 skončili v 1. lige na 2. mieste .
Germáni

Germáni sú príslušníci indoeurópskej skupiny kmeňov sídliacich v severnej, západnej a strednej Európe. Spomedzi týchto kmeňov sa sformovali dnešní Angličania, Flámi, Holanďania, Nemci, Islanďania, Faerčania, Nóri, Dáni a Švédi. Výrazom Germáni, ktorý pochádza z keltčiny sa označujú jazykovo príbuzné staroveké kmene doložené od železnej doby (od 6. storočia pred Kr.) na severe strednej Európy a v Škandinávii.
V dobe rímskych výbojov (1. storočie pred Kr.) sa zaoberali chovom dobytka, poľnohospodárstvom a lovom.
Do polovice 1. storočia pred Kr. sa postupne presunuli na rieku Vislu, horný tok Labe, Dunaja a Rýna. Tu narazili na Keltov a na hranice Rímskej ríše.
Počas sťahovania národov vytvárali na území Západorímskej ríše od 5. storočia barbarské štáty, z ktorých najvýznamnejším sa stala Franská ríša.
Peter Stoličný

Peter Stoličný (* 19. marec 1945) je slovenský spisovateľ, scenárista a publicista. Má české občianstvo a žije v Česku.

Zo života

Po skončení štúdia réžie a dramaturgie v Prahe žil v Bratislave, kde pôsobil ako televízny a divadelný dramaturg. Vytvoril veľké množstvo literárnych diel pre deti a mládež. V súčasnosti sa ako vysokoškolský pedagóg v Česku špecializuje na oblasť mediálnej komunikácie.
Saulmory-et-Villefranche

Poloha

Obec má rozlohu 6,85 km². Najvyšší bod je položený 200 m n. m. a najnižší bod 167 m n. m.

Obyvateľstvo

Počet obyvateľov obce je 108 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Coucouron

Poloha

Coucouron má rozlohu 23,89 km². Najvyšší bod je položený 1 313 m n. m. a najnižší bod 958 m n. m.

Obyvateľstvo

Coucouron má 833 obyvateľov (2009).
Graf vývoja obyvateľstva:
Zdroje: INSEE
Brignemont

Poloha

Obec má rozlohu 21,96 km². Najvyšší bod je položený 286 m n. m. a najnižší bod 136 m n. m.

Obyvateľstvo

Počet obyvateľov obce je 393 (2009).
Nasledujúci graf zobrazuje vývoj počtu obyvateľov v obci.
Zdroje: INSEE